Duvet & Crumpets | LekkeSlaap
Benodig jy verblyf tydens 'n besoek aan Pietermaritzburg? Dan het ons net die plek vir jou! Duvet & Crumpets bied luukse akkommodasie vir sakelui, gesinne, sportspanne, toeriste en meer teen bekostigbare pryse.
Ons verblyf-opsies wissel van B&B tot selfsorg en is geskik vir individue, groot groepe of gesinne. Die kamers is mooi gemeubileer en elke kamer het sy eie TV met sekere DStv-kanale. Meeste van die gastehuis se kamers is en suite met sy eie TV en elke kamer het koffie- en teemaakgeriewe. Let asseblief daarop dat ons gesinskamers nie luukse kamers is nie.
Elke selfsorg-eenheid is toegerus met 'n yskas, 'n mikrogolfoond, 'n ketel, 'n broodrooster en breekware. Linne word voorsien en 'n wasgoeddiens is beskikbaar teen ekstra koste. Daar is veilige parkeerplek op die perseel.
Die tuinkothuis het 2 slaapkamers, 'n sitkamer, 'n eetkamer, 'n kombuis en 'n volledige badkamer. Die kothuise is ten volle toegerus en is ideaal vir kort of langer verblyf.
Duvet & Crumpets is baie gerieflik geleë in die noordelike voorstede en is naby al die geriewe van Maritzburg, soos die Royal Skougronde, Victoria Country Club, Midlands Mall en die Stadsaal waar die Comrades en fietswedrenne begin.